Document ID: /roh_data/filtered/Billingualer_Corpus_interleaved-de-rm.jsonl.gz/1113

This is a text translated from German to Rumantsch Grischun.
Internet-Auftritt www.sessiun.ch aufgeschaltet

Für die Herbstsession 2006 der eidgenössischen Räte in Flims Laax Falera, die vom 18. September bis zum 6. Oktober 2006 stattfindet, hat die kantonale Projektorganisation einen Internet-Auftritt erarbeitet. Unter der Adresse www.sessiun.ch können sich Interessierte ab sofort umfassend über die dreiwöchige Session im Park Hotel Waldhaus in Flims informieren.

Der Internet-Auftritt

www.sessiun.ch

ist von der kantonalen Projektorganisation erarbeitet worden. Die Website richtet sich an die Parlamentsmitglieder und alle Interessierte, insbesondere auch diejenige, welche die Herbstsession 2006 in Flims Laax Falera besuchen möchten. Die Informationen sind in vier Sprachen, deutsch, französisch, italienisch und romanisch, abrufbar.

Auf der Plattform finden sich unter anderem allgemeine Angaben über den Kanton Graubünden, die Region Surselva, die Gemeinden Flims Laax Falera sowie das Park Hotel Waldhaus. Die Informationen sollen eine rasche Orientierung ermöglichen. Weiterführende Links bieten die Möglichkeit, sich vertiefter mit verschiedenen Themen zu befassen.

Nützliche Informationen für Besucher

Die Website hat auch multimediale Elemente: So kann beispielsweise ein Film über den Kanton Graubünden angesehen werden. Daneben finden sich in einer eigenen Rubrik Hinweise auf den Parlamentsbetrieb und den Sessionsplan. Ebenso wird die Kontaktadresse für Voranmeldungen von Gruppenbesuchen ab 10 Personen an den Sitzungen der Räte angegeben. Interessierte haben im Internet zudem die Möglichkeit, direkt eine Unterkunft in der Region zu buchen.

Bestimmte Rubriken entfalten ihre volle Wirkung erst kurz vor oder während der Session. So werden künftig einzelne Rubriken der Homepage noch weiter ergänzt und ausgebaut. Die Publikation von aktuellen Meldungen und Mitteilungen zur Session erfolgt laufend. Im Bereich Medien wird unter anderem eine Presseschau angeboten. Eine Rubrik informiert des Weiteren über das Center da visita. Das Besucherzentrum ist das Tor zur Session und dient als Informations-, Erlebnis- und Begegnungszentrum für alle Sessionsbesucher. Im Center da visita, welches auf rund 600 Quadratmetern in der Curlinghalle auf dem Areal des Park Hotel Waldhauses Besucher empfängt, wird sich Graubünden vielseitig und überraschend präsentieren. Interaktiv erlebbare Themen aus dem Wirtschafts-, Lebens-, Kultur- sowie Freizeit- und Erholungsraum werden den Besucherinnen und Besuchern den grössten Kanton der Schweiz ein ganzes Stück näher bringen.

Zum Abschluss der Session ein Volksfest in der Alpenarena

Ergänzt wird die Homepage mit Hinweisen auf die zwei öffentlichen Veranstaltungen während der Session. Für eine begrenzte Besucherzahl offen ist die Eröffnungsfeier am 18. September 2006. Ein Volksfest rund um den See in Laax bildet den Abschluss der Session am Abend des 5. Oktobers 2006. Bei dieser Gelegenheit sollen die Mitglieder der eidgenössischen Räte nochmals die Vielfalt und die Gastfreundschaft des Kantons Graubünden und der Region erleben.

Vorbereitungsarbeiten verlaufen plangemäss

Die Vorbereitungsarbeiten zusammen mit den Parlamentsdiensten des Bundes im Hinblick auf die Durchführung der ersten Session im romanischen Sprachgebiet verlaufen weiterhin plangemäss. Inzwischen sind die noch ausstehenden Detailkonzepte in den verschiedenen Ressorts, welche das offizielle Rahmenprogramm sowie die Bereiche Infrastruktur, Logistik und Sicherheit umfassen, erarbeitet worden. Derzeit werden die konkreten Umsetzungsmassnahmen an die Hand genommen. Mitte Mai wird die Öffentlichkeit näher über die Angebote für die Besucher im Center da visita informiert. Anfang Juni ist eine Medienorientierung der Parlamentsdienste in Bern mit Beteiligung der Bündner Gastgeber geplant.

Auskunftsperson:

Dr. Claudio Riesen, Kanzleidirektor, Tel. 081 257 22 21

Gremium: Projektorganisation

Quelle: dt Standeskanzlei Graubünden

Data: 28.04.2006

www.sessiun.ch è ussa sin l'internet

Per la sessiun d'atun 2006 da las chombras federalas a Flem Laax Falera, che ha lieu dals 18 da settember fin ils 6 d'october 2006, ha l'organisaziun chantunala dal project elavurà ina pagina d'internet. Sut l'adressa www.sessiun.ch pon persunas interessadas s'infurmar a partir d'immediat detagliadamain davart la sessiun che ha lieu durant trais emnas en il Park Hotel Waldhaus a Flem.

La pagina d'internet

www.sessiun.ch

è vegnida elavurada da l'organisaziun chantunala dal project e sa drizza a las commembras ed als commembers dal parlament sco er a tut las persunas interessadas, cunzunt a quellas che vulessan visitar la sessiun d'atun 2006 a Flem Laax Falera. Las infurmaziuns stattan a disposiziun en las quatter linguas rumantsch, tudestg, franzos e talian.

Sin la plattafurma sa chattan tranter auter indicaziuns generalas davart il chantun Grischun, davart la regiun Surselva, davart las vischnancas da Flem Laax Falera sco er davart il Park Hotel Waldhaus. Las infurmaziuns duain permetter in'orientaziun svelta. Links ad autras paginas d'internet dattan la pussaivladad da sa fatschentar pli detagliadamain cun ils differents temas.

Infurmaziuns utilas per visitadras e per visitaders

La pagina d'internet cuntegna er elements multimedials: Uschia pon ins per exempel guardar in film davart il chantun Grischun. Ultra da quai chattan ins in'atgna rubrica cun infurmaziuns davart il manaschi parlamentar e davart l'urari da sessiun. Medemamain vegn inditgada l'adressa da contact per far la preannunzia, sch'ins vul visitar las sesidas dals cussegls cun gruppas da 10 persunas u dapli. En l'internet han persunas interessadas ultra da quai la pussaivladad da reservar directamain in alloschi en la regiun.

Tschertas rubricas vegnan a sa preschentar cumplainamain pir curt avant u durant la sessiun. Uschia vegnan singulas rubricas da la homepage anc a vegnir cumplettadas ed extendidas. Communicaziuns actualas ed infurmaziuns davart la sessiun vegnan publitgadas cuntinuadamain. En il sectur da las medias vegn tranter auter purschida ina revista da pressa. Ina rubrica infurmescha plinavant davart il center da visita ch'è la porta d'entrada a la sessiun e che serva sco center d'infurmaziun, d'eveniments e d'inscunter per tut las visitadras e per tut ils visitaders da la sessiun. En il center da visita - che retschaiva las visitadras ed ils visitaders sin var 600 meters quadrat en la halla da curling sin l'areal dal Park Hotel Waldhaus - sa preschenta il Grischun en moda variada e surprendenta. Temas or dals secturs da l'economia, da la vita, da la cultura sco er dal temp liber e da la recreaziun - temas ch'ins po percepir en moda interactiva - vegnan a render in bun pau pli enconuschent il chantun il pli grond da la Svizra a las visitadras ed als visitaders.

A la fin da la sessiun ina festa populara en l'arena da las Alps

La homepage vegn cumplettada cun infurmaziuns davart las duas occurrenzas publicas durant la sessiun. In dumber limità da visitadras e da visitaders po prender part a la festa d'avertura ils 18 da settember 2006. Cun ina festa populara enturn il Lai grond a Laax vegn serrada la sessiun, e quai la saira dals 5 d'october 2006. Cun questa chaschun duain las commembras ed ils commembers da las chombras federalas giudair anc in giada la varietad e l'ospitalitad dal chantun Grischun.

Las lavurs preparativas procedan tenor plan

En vista a la realisaziun da l'emprima sessiun en il territori linguistic rumantsch procedan las lavurs preparativas ensemen cun ils servetschs dal parlament da la confederaziun tenor plan. En il fratemp èn vegnids elavurads ils concepts detagliads che mancavan anc per ils differents ressorts. Quests ressorts cumpiglian il program accumpagnant uffizial sco er ils secturs infrastructura, logistica e segirezza. Actualmain vegnan prendidas per mauns las mesiras da realisaziun concretas. Mez matg vegn infurmada la publicitad pli detagliadamain davart las purschidas dal center da visita per las visitadras e per ils visitaders. Il cumenzament da zercladur è planisada in'orientaziun a las medias tras ils servetschs dal parlament a Berna cun la participaziun da las ospitantas e dals ospitants dal Grischun.

Persuna che dat infurmaziuns:

dr. Claudio Riesen, chancelier, tel. 081 257 22 21

Gremi: organisaziun dal project

Funtauna: rg chanzlia chantunala dal Grischun

Data: 28.04.2006